Diari Oficial de la Generalitat Valenciana


Sumari del DOGV 9915, del 14-08-2024 (2024/8440)

EXTRACTE de la Resolució de 9 d'agost de 2024, de la consellera d'Innovació, Indústria, Comerç i Turisme, per la qual s'aproven les bases reguladores i convocatòria de les ajudes per a diverses accions de millora de les infraestructures de telecomunicacions en edificis de la Comunitat Valenciana, en el marc del Pla de recuperació, transformació i resiliència - Finançat per la Unió Europea – NextGenerationEU.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9915

Data del DOGV
:   14-08-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/8440

CVE
:   OQBA-R-8680-8784

Data del document
:   09-08-2024

Organisme emissor
:   Conselleria d'Innovació, Indústria, Comerç i Turisme

Tipus de document
:   Extracte

Anàlisi jurídica

BDNS (identif.): 779992.

De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de dades nacional de subvencions (<https://www.infosubvenciones.es/bdnstrans/GE/es/convocatoria/779992)>

*Primer. Beneficiàries*

Les comunitats de propietaris, d'un edifici o conjunt d'edificacions situats en la Comunitat Valenciana i conclosos abans de l'1 de gener de 2000, subjectes al règim de propietat horitzontal, establits en l'article 396 del Codi Civil, així com, en els correlatius de la Llei 49/1960, de 21 de juliol, de propietat horitzontal.

*Segon. Objecte*

Les subvencions es destinaran a cobrir inversions i gastos directament relacionats amb les actuacions necessàries per a:

Adaptació completa dels equips i sistemes de Radiodifusió Sonora, Televisió Digital i de Banda Ampla Ultraràpida fins a la ubicació equivalent al Punt d'Accés a l'Usuari.

Adaptació parcial dels equips i sistemes de Radiodifusió Sonora, Televisió Digital i de Banda Ampla Ultraràpida fins a la ubicació equivalent al Punt d'Accés a l'Usuari.

Adaptació dels equips i sistemes de Banda Ampla Ultraràpida fins a la ubicació equivalent al Punt d'Accés a l'Usuari.

En els tres casos es procedirà a la desinstal·lació i retirada dels equips i sistemes de telecomunicacions externs en desús

*Tercer. Bases reguladores*

S'arrepleguen en la Resolució de 9 d'agost de 2024, de la Consellera d'Innovació, Indústria, Comerç i Turisme per la qual s'aproven les bases reguladores i convocatòria de les ajudes per a diverses accions de millora de les infraestructures de telecomunicacions en edificis de la Comunitat Valenciana, en el marc del Pla de recuperació, transformació i resiliència - Finançat per la Unió Europea – NextGenerationEU.

*Quart. Quantia i adjudicació de les ajudes*

La quantia total disponible per a esta convocatòria és de 7.531.340 euros provinents del Mecanisme de Recuperació i Resiliència.

La intensitat màxima de les ajudes és del 100 %. Així mateix, s'imposen màxims per projecte en funció del nombre de vivendes i tipus d'actuació.

Les sol·licituds seran ateses per rigorós orde de presentació.

El pagament de la subvenció es realitza després de la justificació de l'ajuda.

*Quint. Termini de presentació de sol·licituds*

El termini de presentació de sol·licituds s'iniciarà el dia després de la publicació de la Resolució de bases i convocatòria en el *Diari Oficial de la Generalitat Valenciana*  i finalitzarà el 12 de setembre de 2024.

*Sext. Altres dades*

La sol·licitud i altres comunicacions es realitzaran únicament mitjançant tramitació electrònica des de la web de la GVA:

<https://www.gva.es/es/inicio/procedimientos?id_proc=22599>

  

Alacant, 9 d'agost de 2024

Nuria Montes De Diego

Consellera d'Innovació, Indústria, Comerç i Turisme